তারেক রহমান, লুৎফুজ্জামান বাবর ও আবদুস সালাম পিন্টুর বিরুদ্ধে ২১ আগস্ট গ্রেনেড হামলার ঘটনায় মামলা হয়। মামলায় তারেক রহমান পলাতক আর বাকি দুজন কারাগারে আছেন। আলোচিত এ মামলায় ৫১১ জন সাক্ষীর মধ্যে ২২৫ জনের সাক্ষ্যগ্রহণ শেষ হয়েছে। ২০ জনের সাফাই সাক্ষ্য নেয়া হয়েছে। রাষ্ট্রপক্ষের যুক্তি উপস্থাপন শেষ হয়েছে। এখন চলছে আসামিপক্ষের যুক্তি উপস্থাপন। যুক্তি উপস্থাপন শেষে মামলাটি রায়ের জন্য দিন ধার্য হবে।